Document ID: 32009R1260

32009R1260
L 338/58
SLUŽBENI LIST EUROPSKE UNIJE
UREDBA KOMISIJE (EU) br. 1260/2009
od 18. prosinca 2009.
o izmjeni priloga I., II., IV. i VI. Uredbi Vijeća (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 517/94 od 7. ožujka 1994. o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice (1), a posebno njezin članak 28.,
budući da:
(1)
Bilateralni sporazum o tekstilu s Republikom Bjelarusom koji uključuje trgovinu u 2009. istječe 31. prosinca 2009. Nije postignut zajednički dogovor s Bjelarusom o obnovi ovog sporazuma. Bjelarus stvara carinsku uniju s Rusijom i Kazakstanom, i ne vidi mogućnost nastavljanja davanja preferencijalnog pristupa izvozu tekstila i odjevnih proizvoda EU-a na tržište Bjelarusa. Slijedom toga, smatra se prikladnim da se Bjelarus uključi u područje primjene Uredbe (EZ) br. 517/94. Uredbu (EEZ) br. 517/94 bi stoga trebalo na odgovarajući način izmijeniti.
(2)
Izmjene Uredbe Vijeća (EEZ) br. 2658/87 od 23. srpnja 1987. o carinskoj i statističkoj nomenklaturi i o Zajedničkoj carinskoj tarifi (2) također utječu na određene oznake u Prilogu I. Uredbi (EEZ) br. 517/94.
(3)
Mjere predviđene u ovoj Uredbi u skladu su s mišljenjem Odbora za tekstil, uspostavljenog člankom 25. Uredbe (EZ) br. 517/94,
DONIJELA JE OVU UREDBU:
Članak 1.
Prilozi I., II., IV. i VI. Uredbi (EZ) br. 517/94 mijenjaju se u skladu s Prilogom ovoj Uredbi.
Članak 2.
Ova Uredba stupa na snagu sedmog dana od dana objave u Službenom listu Europske unije.
Primjenjuje se od 1. siječnja 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. prosinca 2009.

Labels: 1
3
5